Ég hef fengið ótal margar spurningar út í vefjurnar sem við vorum með í brúðkaupspartýinu okkar & það er svolítið síðan ég var búin að lofa færslu um þær en hér kemur færslan loksins 🙂 Ég smakkaði þær fyrst í babyshoweri hjá vinkonu minni & var inn í eldhúsi þegar vinkona hennar var að búa svona vefjur til & ég man að ég hugsaði með mér „ ætli þetta sé málið . . ? “ Ég notaði 3 paprikur & 6 salsasósur . Það er sjúklega einfalt að útbúa þetta , en þið byrjið á því að smyrja vefjurnar með rjómaostinum , síðan salsasósunni , því næst er það paprikan ( ég sker / saxa hana mjög smátt ) & að lokum er ostinum stráð yfir . Síðan er vefjunum rúllað upp & skornar í bita . VOILA reddý 🙂 Ég hef núna boðið upp á þær nokkrum sinnum & mun eflaust alltaf hafa þær í boði í partýum / veislum því þær slá alltaf í gegn .